Държавен вестник, бр. 67, 2006 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  67
МИНИСТЕРСТВО
НА ЗДРАВЕОПАЗАВАНЕТО
МИНИСТЕРСТВО
НА ФИНАНСИТЕ
МИНИСТЕРСТВО
НА ПРАВОСЪДИЕТО
НАРЕДБА № 21
от 2 август 2006 г.
за условията и реда за провеждане на меди-
цинско облъчване с източници на йонизиращи
лъчения при извършване на медикоправни про-
цедури на лица, срещу които е образувано на-
казателно производство
Раздел I
Общи положения
Чл. 1. С тази наредба се уреждат условията и
редът за провеждане на медицинско облъчване
с източници на йонизиращи лъчения при из-
вършване на медикоправни процедури на лица,
срещу които е образувано наказателно произ-
водство за извършено престъпление.
Чл. 2. Медицинско облъчване с източници
на йонизиращи лъчения при извършване на
медикоправни процедури спрямо лицата по чл. 1
се провежда с цел осигуряване защита на сигур-
ността на държавата, вътрешния ред и живота
и здравето на гражданите.
Чл. 3. Медицинско облъчване с източници на
йонизиращи лъчения при извършване на меди-
коправни процедури при условията и по реда на
тази наредба може да се проведе, когато:
1. се налага да се извършват неотложни след-
ствени действия;
2. престъплението не може да бъде разкрито
по друг начин.
Чл. 4. (1) Не се допуска провеждане на меди-
цинско изследване с източници на йонизиращи
лъчения спрямо:
1. ненавършили пълнолетие лица;
2. бременни и майки-кърмачки.
(2) Възрастта на лицето по ал. 1, т. 1 се до-
казва с документ за самоличност или друг доку-
мент, представен от неговия родител или нас-
тойник, съответно попечител.
(3) Обстоятелствата относно лицата по ал.1,
т. 2 се установяват след преглед от лекар и пис-
мено медицинско заключение.
Чл. 5. Провеждането на медицинското об-
лъчване с източници на йонизиращи лъчения
по тази наредба се извършва при спазване на
изискванията на Наредба № 30 за условията и
реда за осигуряване защита на лицата при ме-
дицинско облъчване (ДВ, бр. 91 от 2005 г.)
Раздел II
Ред за извършване на медицинско облъчване
Чл. 6. (1) Медицинско облъчване с източни-
ци на йонизиращи лъчения на лица, срещу ко-
ито е образувано наказателно производство, се
извършва с разрешение на съответния първо-
инстанционен съд, издадено въз основа на мо-
тивирано искане на органа, който предлага про-
веждането му, и преглед на лицето от лекар от
най-близкото лечебно заведение.
(2) Съдът разрешава или отказва медицин-
ско облъчване на лице по ал. 1 незабавно след
получаване на мотивираното искане на органа,
който предлага провеждането му.
(3) Медицинското облъчване се допуска само
ако лицето, спрямо което е образувано наказа-
телно производство, според заключението на
лекаря няма медицински противопоказания за
провеждането му.
Чл. 7. (1) Медицинското облъчване с източ-
ници на йонизиращи лъчения по отношение на
лице, срещу което е образувано наказателно
производство, се провежда във възможно най-
кратък срок от лекар, специалист по образна
диагностика.
(2) При провеждане на медицинското облъч-
ване лекарят по образна диагностика е длъжен:
1. да посочи метода, който ще приложи;
2. да поддържа индивидуалните дози толко-
ва ниски, колкото е разумно достижимо за оси-
гуряване на необходимата информация;
3. да предприема необходимите мерки за
защита на здравето на лицето, спрямо което се
провежда облъчването.
Чл. 8. (1) За проведеното медицинско об-
лъчване на лицето, срещу което е било обра-
зувано наказателно производство, лекарят,
провел облъчването, съставя протокол, в кой-
то вписва личните данни на лицето, методът,
който е използвал при облъчването, и полу-
чената доза.
(2) Копие от протокола по ал. 1, утвърден от
ръководителя на лечебното заведение, се из-
праща на съответния общопрактикуващ лекар
на лицето за нанасяне на данните от медицин-
ското облъчване в радиационно-диагностичния
паспорт съгласно Наредба № 30 за условията и
реда за осигуряване защита на лицата при ме-
дицинско облъчване.
Заключителни разпоредби
§ 1. Наредбата се приема на основание чл. 67,
ал. 3 от Закона за здравето.
§ 2. Указания по прилагане на наредбата се
дават от министъра на здравеопазването и ми-
нистъра на правосъдието.
Министър на здравеопазването:
Р. Гайдарски
Министър на финансите:
Пл. Орешарски
Министър на правосъдието:
Г. Петков
55892